שיחה:מצעד צה"ל

message: לפי הערך לא נערך מצעד לקראת 50 שנה. למיטב זכרוני היה מצעד מצומצם לקראת יובל החמישים. אם אני זוכר הייתה שם, בין השאר, חטיבה 401 (או לפחות גדוד ממנה) שצעדה רגלית ברחובות ירושלים, ובנוסף היו במצעד רכבים קלים שונים ויחידות נוספות. היה איזשהו קונץ כדי שזה לא יהיה רק צבאי (שילוב אזרחים כמדומני). מישהו זוכר יותר? DGtal 20:09, 9 מאי 2006 (IDT)
thread_title:  מצעד יובל ה-50 

message: מישהו מוכן בבקשה להבהיר את נושא המצעד שלא צעד, למה עשו מה שעשו אותם אנשים? מחאה? על מה ולמה? -דלמוזיאן - שיחה 20:42, 9 מאי 2006 (IDT)
זאת לא היתה מחאה, סתם בלאגן ואי סדר. אז כמו היום (בעיקר במשחקי כדורגל מסויימים). אבירם 22:18, 9 מאי 2006 (IDT)
thread_title: המצעד שלא צעד - למה עשו זאת?

message: אני זוכר שבשנת הארבעים היה מפגן של צה"ל באיצטדיון רמת גן. מישהו זוכר יותר מזה? ערןב 18:38, 10 מאי 2006 (IDT)
ממה שאני זוכר מילדותי, זה לא היה מפגן דווקא של צה"ל, אלא מפגן כללי. בעיקר זכורות שושנה דמארי ויפה ירקוני שרות בעודן נוסעות על ג'יפים- היה מצחיק לראות. אבירם 18:41, 10 מאי 2006 (IDT)
replies: text: אני הייתי שם, כילד. צה"ל (כלומר חלקים ממנו) צעד בתוך האצטדיון. Harel - שיחה 21:22, 10 מאי 2006 (IDT)
thread_title:  שנת הארבעים 

message: *בענין המצעד שלא צעד: יש לזכור כי מדובר בסוף שנות הארבעים ולא בשנות התשעים ובעשור שלנו. דהינו, טרם היו אז בארץ הפגנות ומחאות, אלא רק התלהבות וגאווה (אם כי אולי תמימות מעט). עודף התלהבות זה, במלאות שנה למדינה, בצירוף כשל אירגוני הוא שגרם לאי צעידת המצעד. מפקד המצעד בדרגת סגן אלוף (דרגה בכירה ביותר ב 1949, בטרם הונהגו דרגות האל"מ והתא"ל) דרש להציב גדרות תיל לאורך מסלול המצעד. ראש אכ"א לא נענה לדרישה, בטענה שיושב ראש הכנסת חושש שהתיל יעורר זכרונות מהשואה, שהסתימה אך 4 שנים קודם לכן. במקום גדרות מתחו חבלים.  החבלים לא עמדו בפני התלהבות מאות אלפי הצופים, שמספרם הוערך בין שלוש מאות אלף לחצי מליון, שפרצו למסלול.
*הערך מצעד צה"ל מדבר על מצעד כללי של צה"ל. מצעדים חלקיים ברמת גדודים וחטיבות  התקיימו מעת לעת. הוזכר מצעד חטיבה 401 ואני זוכר אישית מצעד של חטיבה 10 (חטיבת הראל שכבשה את מוצבי הראדר) ברחובות ירושלים, מיד לאחר סיום הלחימה במלחמת ששת הימים. מפגנים התקיימו גם הם פעמים רבות (מפגן צה"ל וותיקי המחתרות בירושלים ביום העצמאות השלושים, מפגן צה"ל ושתי הזמרות בארבעים למדינה, מפגן צה"ל ב 1950 עם פתיחת אצטדיון רמת גן, מפגני צה"ל בפתיחת המכביות מפגני טייס, מפגני שייט ומפגני צניחה).  אדר 21:19, 10 מאי 2006 (IDT)
thread_title: מצעדים חלקיים ומפגנים

message: גם המטס של חיל האוויר ביום העצמאות בוטל לפני שנים אחדות מ"סיבות תקציביות".
thread_title:  אם אני לא טועה 

message: הלו, השקל עוד לא נולד כשצעדו המצעדים שבעקבותיהם נגרם נזק כה כבד לכבישים... גברת תרד 20:33, 29 יולי 2006 (IDT)
thread_title:  מאות אלפי שקלים? 

message: רגע, באמת יש מה לכתוב על זה? ועוד שזה יצא מעניין? הוצג ב29 ביולי 2006. נוי 13:19, 8 בנובמבר 2007 (IST)
replies: text: יוצג בעמוד הראשי ב-19 בינואר 2008. מלמד כץ • שיחה 20:32, 26 בדצמבר 2007 (IST)
replies: text: : ערך עם הרבה תמונות, יפות ונדירות. אלמוג*הצטרפו למיזם המדינות* 20:34, 26 בדצמבר 2007 (IST)
replies: text: ::כדאי אולי להוסיף פסקה על השיר חיימקה שלי  שמבטא את התרגשות הקהל מצד אחד מול הצעידה המבולגנת משהו (לעומת הצבאות הזרים) של חיילי צה"ל (ויסלחו לי כל אותם צועדים שטחנו קילומטרים באימונים למצעדים).אודי 21:24, 26 בדצמבר 2007 (IST)
thread_title: העלאה מחודשת לעמוד הראשי

message: נערך באצטדיון גבעת רם ובכל זאת צפו בו 200,000 איש. זה הגיוני ? ‏ΔΜΫ‏ • שיחה • 14:17‏, 22/09/2009 • ד' בתשרי ה'תש"ע
replies: text: ועוד שאלה: כמה מצעדים סה"כ נערכו באותו אצטדיון (השאלה עבור הערך אצטדיון גבעת רם) ? ‏ΔΜΫ‏ • שיחה • 14:45‏, 22/09/2009 • ד' בתשרי ה'תש"ע
replies: text: :::מזל שארכיון דבר עלה לאינטרנט .בדקתי בגליון של 16 במאי 1967 ותיקנתי את הערך בהתאם; המצעד אכן התתחיל במסדר שנערך באצטדיון לעיני 18,000 צופים והמשיך דרכו ברחובות ירושלים לעיני 200,000 צופים.
replies: text: :::::::אברהם אמיר - שיחה 21:18, 24 בספטמבר 2009 (IDT)
replies: text: :::::בדקתי שוב - בירושלים נערכו 7 מצעדים בשנים  1950, 1951, 1958, 1961, 1967, 1968, 1973. שנים מהם התחילו במסדר באיצטדיון, המצעדים של 1958 ו- 1967. שום מצעד לא התקיים בתחומי האצדטיון בלבד ("דבר" 25.4.1958 ו- 16.5.1967).
replies: text: ::::::::אברהם אמיר - שיחה 21:36, 24 בספטמבר 2009 (IDT)
replies: text: :::::::::תודה רבה, ‏ΔΜΫ‏ • שיחה • 19:36‏, 26/09/2009 • ט' בתשרי ה'תש"ע
thread_title: מצעד 1967

message: שלום,
בשיחות עם סבי לפני שנים רבות תיאר הוא כיצד הוביל את גדוד 68 (סבי היה רס"ר הגדוד עוד כחלק מכוחות ה"הגנה" טרם צירוף גדוד 68 לחטיבת ירושלים) במצעד צה"ל ביום העצמאות הראשון 1949 בירושלים.
לפני שנים בודדות, לאחר מותם של סבי, גילינו תמונה של סבי מוביל את הגדוד באותו מצעד, עדות שאינה ניתנת לויכוח שכן ברקע התמונה רואים את בית פרומין בשלבי בנייה. את בית פרומין סיימו לבנות לפני יום העצמאות 1950.
בשנים האחרונות התפרסמו מאגרי תמונות רבות של מספר צלמים המתעדים את אותו מצעד, כולל צילומים רבים של בימת הכבוד בנוכחות הצמרת הצבאית (רמטכ"ל יעקב דורי ומשה דיין), שיירות החיילים הכלים והנשק שצעדו ברחבי העיר ושרי הממשלה (בן גוריון ויתר השרים נכחו במצעד בתל אביב). 
אודה שתאפשרו לי לעדכן את ערך זה ולהעלות תמונות רלוונטיות.
אגב, הנני כעת במשא ומתן עם ארכיון הציונות הכללית למתן רשות לפרסם את התמונות הרבות הקיימות אצלם המתעדות מצעד זה בוויקפדיה ואתרים אחרים, במקביל ארצה לפרסם את תמונת סבי שהנה בבעלותי. 
תודה,
עדו
thread_title:  תיקון טעות לגבי מצעד צהל ביום העצמאות הראשון 

message: נאמר שם ש"בדיעבד ידוע כי המצרים והסורים אכן התכוונו לתקוף, אולם דחו את מועד התקיפה לאוקטובר 1973, כפי שאכן אירע בפועל. לאחר מלחמת יום הכיפורים לא נערכו יותר מצעדי צה"ל בימי העצמאות." למיטב ידיעתי, גם לאור מסמכים שהותרו לפרסום בשנים האחרונות, במאי 73 היתה התרעת מלחמה מצד "המוסד" ולאחר מכן התברר שזה בכלל היה תכסיס הטעיה מצד המצרים והסורים, כדי שביו"כ יווצר אפקט "זאב זאב" ואיש כבר לא יתייחס להתרעת "המוסד".לצערנו כך בדיוק קרה ואנו בלענו את הפיתיון (גם כחלק מתפיסת העולם היהירה באמ"ן ובממשלה ש"הערבים לא יכולים להיות כל כך מתוחכמים") וכידוע הופתענו ביו"כ - למרות שהיו התרעות רבות מצד המוסד (בעיקר מצד הסוכן הערבי בבילון בלונדון). לכן לדעתי יש מקום לשנות את הקטע בהתאם. תודה. בני
thread_title: לגבי המצעד האחרון ב-73 והכוננות

message: כתוב: מצעד צה"ל הוא מצעד צבאי כללי של צבא ההגנה לישראל...
במקום " צבאי כללי" מציע לנסח: מצעד צה"ל הוא מצעד חגיגי של צבא ההגנה לישראל...
או: מצעד צה"ל הוא מצעד ראווה של צבא ההגנה לישראל...
Mr.Shoval - שיחה 17:06, 12 במאי 2014 (IDT)
thread_title:  משפט הפתיחה 

message: <קטע התחלה="מומלצים"/>
===דיון===
זהו מומלץ ותיק שנכתב על ידי משתמש:אברהם אמיר. פניתי אליו לפני כחצי שנה אך הוא בחר שלא לתקן את הערך.
מדובר בערך יפה, שהיה אחד הטובים בזמנו, אך כיום עם עליית הסטנדרטים כבר לא עומד בקריטריונים. אני מוצע בערך זה מספר ליקויים:
* ראשית חסר פרק הרקע. מדוע נערך בכלל המצעד הצבאי? מה מסמל המצעד? כל החלק הזה חסר. פרק הרקע היחיד הוא "מסורת המצעד" וזה לגמרי לא מספיק. צריך להוסיף פרק רקע בשם "מצעד צבאי" ולהפנות לערך המורחב המתאים.
* פירוט המצעדים השנתיים מצומצם מאוד. אני מרגיש שחסר חלק חשוב מהמידע. 
* לא מוסבר מדוע דעך קרנו של המצעד ואין השוואה למדינות אחרות
* פרק הקריאה הנוספת דל ביותר וכולל הפניה למקור אחד בלבד וגם בו רק לעמודים ספורים. גם הערות השוליים הן מעטות ולא מספקות את האישוש הדרוש לטקסט. 
גילגמש • שיחה 22:00, 11 ביוני 2015 (IDT)
<קטע סוף="מומלצים"/>
thread_title: הצעת הסרה מהמומלצים

message: זהו מומלץ ותיק שנכתב על ידי משתמש:אברהם אמיר. פניתי אליו לפני כחצי שנה אך הוא בחר שלא לתקן את הערך.
מדובר בערך יפה, שהיה אחד הטובים בזמנו, אך כיום עם עליית הסטנדרטים כבר לא עומד בקריטריונים. אני מוצע בערך זה מספר ליקויים:
* ראשית חסר פרק הרקע. מדוע נערך בכלל המצעד הצבאי? מה מסמל המצעד? כל החלק הזה חסר. פרק הרקע היחיד הוא "מסורת המצעד" וזה לגמרי לא מספיק. צריך להוסיף פרק רקע בשם "מצעד צבאי" ולהפנות לערך המורחב המתאים.
* פירוט המצעדים השנתיים מצומצם מאוד. אני מרגיש שחסר חלק חשוב מהמידע. 
* לא מוסבר מדוע דעך קרנו של המצעד ואין השוואה למדינות אחרות
* פרק הקריאה הנוספת דל ביותר וכולל הפניה למקור אחד בלבד וגם בו רק לעמודים ספורים. גם הערות השוליים הן מעטות ולא מספקות את האישוש הדרוש לטקסט. 
גילגמש • שיחה 22:00, 11 ביוני 2015 (IDT)
<קטע סוף="מומלצים"/>
thread_title: דיון

message: הקישורים החיצוניים ליוטיוב אינם עובדים ומדובר על קישורים מרכזיים שכדאי שיעבדו. האם ניתן להריץ בוט שיפתור אותם או לחלופין יתקנם? מתייג את @אברהם אמיר, @בורה בורה לוגי ; שיחה 20:10, 12 באפריל 2022 (IDT)
replies: text: מי למשל לא עובד? בדקתי עכשיו 5-6 וכולם עבדו פרפקט בורה בורה - שיחה 20:37, 12 באפריל 2022 (IDT)
replies: text: :@בורה בורה, 73 ו-68. הלכתי על שני האחרונים רק וכשהם לא עבדו חשבתי שאולי כולם לא. מופיע לי "הסרטון לא זמין". אבל אתה צודק, עכשיו אני רואה שכולם חוץ מהשניים לא עובדים. לוגי ; שיחה 10:53, 13 באפריל 2022 (IDT)
thread_title:  קישורים חיצוניים